Държавен вестник, бр. 73, 2010 г., стр. 29

БРОЙ  73	
Д Ъ Р Ж А В Е Н  В Е С Т Н И К 	
СТР.  29  
явителя и дава указания и 30-дневен срок за 
отстраняването им, в който срокът по ал. 4 
спира да тече. 
(3) Ако констатираните непълноти и/или 
несъответствия не бъдат отстранени в дадения 
срок по ал. 2, производството по издаване на 
разрешението се прекратява.
(4) Директорът на ГДОП на МВР или оп­
равомощено от него длъжностно лице издава 
разрешение или мотивирано отказва издава­
нето му в едномесечен срок от подаване на 
заявлението.
(5) Отказът по ал. 4 подлежи на обжалване 
по реда на Административнопроцесуалния 
кодекс. 
(6) При постъпване на документите по 
чл. 116, ал. 4 и чл. 117, ал. 2 ГДОП на МВР 
издава Европейски паспорт за огнестрелно 
оръжие.
Чл. 119. (1) Европейският паспорт за огне­
стрелно оръжие се издава за срок до 5 години. 
Срокът може да бъде удължен при условията 
на чл. 116 и 117.
(2) Когато притежателят на Европейски 
паспорт за огнестрелно оръжие не подаде 
заявление за подновяването му, той е длъжен 
в 14-дневен срок след изтичане на срока на 
валидност да предаде паспорта в МВР. 
(3) Европейският паспорт за огнестрелно 
оръжие е по образец съгласно приложение № 3.
(4) Европейският паспорт за огнестрелно 
оръжие не може да бъде преотстъпван на 
друго лице.
(5) Притежателят на Европейски паспорт 
за огнестрелно оръжие уведомява директора 
на ГДОП на МВР в случаите на придобиване 
на ново огнестрелно оръжие, на кражба или 
на изгубване на притежаваното огнестрелно 
оръжие и в случаите по чл. 57, ал. 2. 
(6) Директорът на ГДОП на МВР отразява 
в Европейския паспорт за огнестрелно оръжие 
обстоятелствата по ал. 5. 
Чл. 120. (1) Лица, пребиваващи на тери­
торията на други държави членки, могат да 
транспортират огнестрелни оръжия и бое­
припаси за тях на територията на Република 
България с разрешение за транспортиране или 
с Европейския паспорт за огнестрелно оръжие, 
издаден от съответния компетентен орган на 
държавата членка, в която са пребиваващи, 
след предварително писмено съгласие от МВР. 
(2) Когато лицето по ал. 1 транспортира 
огнестрелно оръжие за ловни, спортни или 
културни цели на територията на Република 
България, може да носи и употребява оръ­
жието само в срока и за целите, посочени 
в документа, удостоверяващ причината на 
пребиваването му, или в поканата за участие 
в спортно или ловно мероприятие.
(3) Не се изисква разрешение за транс­
портиране на боеприпаси за неогнестрелни 
оръжия по реда на този раздел.
Г л а в а  ш е с т а
ВНОС, ИЗНОС И ТРАНЗИТЕН ПРЕВОЗ НА 
ВЗРИВНИ ВЕЩЕСТВА, ПИРОТЕХНИЧЕ­
СКИ ИЗДЕЛИЯ, ОГНЕСТРЕЛНИ ОРЪЖИЯ 
И БОЕПРИПАСИ
Чл. 121. (1) Транспортиране с цел внос 
и/или износ на взривни вещества, пироте­
хнически изделия, огнестрелни оръжия и 
боеприпаси за и/или от територията на Ре­
публика България се извършва от физичес­
ки и юридически лица, регистрирани като 
търговци по националното законодателство 
на държава членка, след получаване на разре­
шение за транспортиране при внос/износ на 
взривни вещества, пиротехнически изделия, 
огнестрелни оръжия и боеприпаси, издадено 
от директора на ГДОП на МВР или от опра­
вомощено от него длъжностно лице.
(2) Лицата по ал. 1 подават до директора 
на ГДОП на МВР заявление по образец, при­
дружено от следните документи:
1. ЕИК, когато са регистрирани по реда на 
Търговския закон, или удостоверение за впис­
ване в съответния регистър по националното 
законодателство на другата държава членка – в 
легализиран превод на български език;
2. документите по чл. 61, ал. 4 за управи­
теля или за членовете на управителния орган 
на лицето по ал. 1;
3. разрешение за придобиване и/или съхра­
нение, издадено по реда на този закон – при 
внос;
4. адрес на обекта за съхранение на взривни 
вещества, пиротехнически изделия, огнестрел­
ни оръжия и боеприпаси – при внос;
5. копие от документ, удостоверяващ прав­
ното основание за ползване на обекта по т. 4, 
когато лицето по ал. 1 няма разрешение за 
съхранение;
6. копие от договори за търговски сделки 
с контрагенти, установени на територията на 
третата държава, със заличена информация, 
представляваща търговска тайна;
7. удостоверение за годност на превозното 
средство, в случаите когато такова се изисква, 
съгласно изискванията на международните 
споразумения за превоз на опасни товари, по 
които Република България е страна;
8. копие от договор с лице, получило лиценз 
да извършва охранителна дейност по реда 
на Закона за частната охранителна дейност; 
когато доставката ще се охранява от служи­
тели на лицето по ал. 1, се представя копие 
от удостоверението за регистрация, издадено 
по реда на Закона за частната охранителна 
дейност;
9. предварително писмено съгласие, издаде­
но от компетентен орган на третата държава, 
когато това е предвидено в националното є 
законодателство – при износ;